Legher ma vair
In comic davart l’istorgia da la chasa federala 

(LR/kk) Sin l’emprim d’avrigl è cumparì il comic «Il misteri alv» da Matthias Gnehm e Francis Rivolta che preschenta a moda autentica la chasa federala. Quest crimi è vegnì edì a chaschun dal 100avel anniversari da la chasa federala e dat invista en las localitads da la chasa federala. En vista al 100avel onn d’existenza dal parlament a Berna han ils servetschs dal parlament edì il comic «Il misteri alv» en rumantsch grischun da Matthias Gnehm e Francis Rivolta. I sa tracta qua d’in crimi che gioga en las salas dal cussegl naziunal e dal cussegl dals chantuns, en il corridor e la cupla. 

In di è svanì in pitschen fresco. Tge è capità? Signur Jacques e dunna Anna ch’èn sa spezialisads sin enguladitschs d’art mainan las inquisiziuns. Els sfuglian l’entira chasa federala dal tschaler fin si tar la cupla senza chattar indizis. Ma i vegn anc mender: Durant l’observaziun svanescha ina notg perfin anc il grond maletg en la sala dal cussegl naziunal. Il suspect croda l’emprim sin Félix V. che tutga tar l’equipa da nettegiament e che ha colur  vi da sia vestgadira…
Ma alura chattan ils detectivs en il tschaler ina maschina che tegna frestga dapi l’onn 1902 la colur dals plans da la chasa federala dals frescos. Uss na funcziuna ella però betg pli. Èn perquai svanids ils maletgs?  E co vegnan els puspè a la glisch? 

Quest misteri pudais Vus scuvrir cun cumprar e leger il comic. El è cumparì en in’ediziun communabla da la Lia rumantscha (LR) e l’Uniun Rumantsch Grischun (URG) e po vegnir retratg per il pretsch da fr. 28.00 tar tut las librarias che vendan cudeschs rumantschs.

Titel: Il misteri alv 
Auturs: Matthias Gnehm e Francis Rivolta
Format: 24 x 31 cm, lià
Paginas: 48 paginas, cun illustraziuns en colurs
Pretsch: fr. 28.00 p
ISBN: 3-03900-009-8